section_heading: Progoni kršćana
paragraph_text: Poslije kratka razdoblja zatišja počeli su novi progoni, za vrijeme cara Domicijana (81. – 96.). Nove veće progone pokrenuo je car Marko Aurelije (161. – 180.), vladar "filozof", pod utjecajem antikršćanski nastrojenih stoika. Car Septimije Sever (193. – 211.) je također bio velik progonitelj kršćana, a Aleksandar Sever (222. – 235.) prvi je rimski car koji je pokazao blagonaklonost prema kršćanima.